CELEX: 22018D0424
Language: hu
Date: 2016-09-23 00:00:00
Title: Az EGT Vegyes Bizottság 166/2016 határozata (2016. szeptember 23.) az EGT-megállapodás I. mellékletének (Állat- és növény-egészségügyi kérdések) módosításáról (2018/424)

22.3.2018   
               
               
                  HU
               
               
                  Az Európai Unió Hivatalos Lapja
               
               
                  L 80/4
               
            AZ EGT VEGYES BIZOTTSÁG 166/2016 HATÁROZATA
      (2016. szeptember 23.)
      az EGT-megállapodás I. mellékletének (Állat- és növény-egészségügyi kérdések) módosításáról (2018/424)
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:
      
                  (1)
               
               
                  A 90/427/EGK és a 2009/156/EK tanácsi irányelv alapján a lófélék azonosítási módszerei tekintetében alkalmazandó szabályok meghatározásáról szóló, 2015. február 17-i (EU) 2015/262 bizottsági végrehajtási rendeletet (1) (lóútlevélről szóló rendelet) bele kell foglalni az EGT-megállapodásba.
               
            
                  (2)
               
               
                  Az (EU) 2015/262 végrehajtási rendelet hatályon kívül helyezi az EGT-megállapodásba foglalt 504/2008/EK bizottsági rendeletet (2), amelyet következésképpen el kell hagyni az EGT-megállapodásból.
               
            
                  (3)
               
               
                  Ez a határozat a halaktól és a tenyésztett víziállatoktól eltérő élő állatokat érintő jogszabályokra vonatkozik. Az EGT-megállapodás I. melléklete I. fejezete bevezető részének (2) bekezdésében meghatározottak szerint az e tárgykörökre vonatkozó jogszabályok nem alkalmazandók Izlandra. Ez a határozat ezért nem alkalmazandó Izlandra.
               
            
                  (4)
               
               
                  Ez a határozat állat-egészségügyi kérdéseket érintő jogszabályokra vonatkozik. Az EGT-megállapodás I. mellékletének a szektorális kiigazításokról szóló részében leírtak alapján az állategészségügyet érintő jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre is. Ez a határozat ezért nem alkalmazandó Liechtensteinre.
               
            
                  (5)
               
               
                  Következésképpen az EGT-megállapodás I. mellékletét ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      Az EGT-megállapodás I. mellékletének I. fejezete a következőképpen módosul:
      
                  1.
               
               
                  A 2.2. részben a 33. pont (504/2008/EK bizottsági rendelet) szövege helyébe a következő szöveg lép:
                  „32015 R 0262: a Bizottság (EU) 2015/262 végrehajtási rendelete (2015. február 17.) a 90/427/EGK és a 2009/156/EK tanácsi irányelv alapján a lófélék azonosítási módszerei tekintetében alkalmazandó szabályok meghatározásáról (lóútlevélről szóló rendelet) (HL L 59., 2015.3.3., 1. o.).
                  A rendelet rendelkezéseit e megállapodás alkalmazásában a következő kiigazításokkal kell értelmezni:
                  
                              a)
                           
                           
                              Az 1. cikk (1) bekezdésének b) pontja a »vámeljárásnak« szó után kiegészül a »vagy a norvég vámeljárásoknak« szöveggel.
                           
                        
                              b)
                           
                           
                              A 3. cikk (1) bekezdésében a »területek« kifejezésbe beletartozik Norvégia.
                           
                        
                              c)
                           
                           
                              A 43. cikkben említett »2009. június 30.« dátum az EFTA-államokra nézve az 504/2008/EK rendelet EGT-megállapodásba való belefoglalásáról szóló, 2010. január 29-i 1/2010. sz. EGT vegyes bizottsági határozat hatálybalépésének dátuma.
                              A 43. cikkben említett »2009. december 31.« dátum az EFTA-államokra nézve az 504/2008/EK rendelet EGT-megállapodásba való belefoglalásáról szóló, 2010. január 29-i 1/2010. sz. EGT vegyes bizottsági határozat hatálybalépésének dátumától számított hét hónap.
                           
                        Ez a jogi aktus nem alkalmazandó Izlandra.”
               
            
                  2.
               
               
                  A 4.2. részben a 85. pont (504/2008/EK bizottsági rendelet) szövege helyébe a következő szöveg lép:
                  „32015 R 0262: a Bizottság (EU) 2015/262 végrehajtási rendelete (2015. február 17.) a 90/427/EGK és a 2009/156/EK tanácsi irányelv alapján a lófélék azonosítási módszerei tekintetében alkalmazandó szabályok meghatározásáról (lóútlevélről szóló rendelet) (HL L 59., 2015.3.3., 1. o.).
                  A rendelet rendelkezéseit e megállapodás alkalmazásában a következő kiigazításokkal kell értelmezni:
                  
                              a)
                           
                           
                              Az 1. cikk (1) bekezdésének b) pontja a »vámeljárásnak« szó után kiegészül a »vagy a norvég vámeljárásoknak« szöveggel.
                           
                        
                              b)
                           
                           
                              A 3. cikk (1) bekezdésében a »területek« kifejezésbe beletartozik Norvégia.
                           
                        
                              c)
                           
                           
                              A 43. cikkben említett »2009. június 30.« dátum az EFTA-államokra nézve az 504/2008/EK rendelet EGT-megállapodásba való belefoglalásáról szóló, 2010. január 29-i 1/2010. sz. EGT vegyes bizottsági határozat hatálybalépésének dátuma.
                              A 43. cikkben említett »2009. december 31.« dátum az EFTA-államokra nézve az 504/2008/EK rendelet EGT-megállapodásba való belefoglalásáról szóló, 2010. január 29-i 1/2010. sz. EGT vegyes bizottsági határozat hatálybalépésének dátumától számított hét hónap.
                           
                        Ez a jogi aktus nem alkalmazandó Izlandra.”
               
            2. cikk
      Az (EU) 2015/262 végrehajtási rendeletnek az Európai Unió Hivatalos Lapja EGT-kiegészítésében közzéteendő norvég nyelvű szövege hiteles.
      3. cikk
      Ez a határozat 2016. szeptember 24-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
      4. cikk
      Ezt a határozatot az Európai Unió Hivatalos Lapjának az EGT-re vonatkozó részében és EGT-kiegészítésében ki kell hirdetni.
      
         Kelt Brüsszelben, 2016. szeptember 23-án.
         
            
               az EGT Vegyes Bizottság részéről
            
            
               az elnök
            
            Bergdís ELLERTSDÓTTIR
         
      
      
         (1)  HL L 59., 2015.3.3., 1. o.
      
      
         (2)  HL L 149., 2008.6.7., 3. o.
      
      
         (*1)  Alkotmányos követelmények fennállását jelezték.